**UPUTSTVO ZA KORIŠĆENJE SERTIFIKATA I ZNAKA USAGLAŠENOSTI**

Sertifikacionog tela "INMES-CERT"

INSTITUTA ZA HIGIJENU I TEHNOLOGIJU MESA-INMES

Overio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rukovodilac Sertifikacionog tela Instituta INMES-CERT

Odobrio:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktor Instituta za higijenu i tehnologiju mesa

### LISTA DISTRIBUCIJE DOKUMENTA

|  |  |
| --- | --- |
| Funkcija | BKK\* |
| Direktor Instituta | **1** |
| Koordinator za sistem menadžmenta | **2** |
| Rukovodilac Sertifikacionog tela | **3** |
| Predsednik Komisije za dodelu sertifikata | **4** |
| Rukovodilac tima za tehničku procenu i nadzor | **5** |
| AKREDITACIONO TELO SRBIJE | **6** |

\* Broj "kontrolisane" kopije

**1.0. LISTA IZMENA**

Sva izdanja i sve izmene treba zapisati na priloženom listu izmena. Zastarela izdanja moraju da se sklone i zamene novim izdanjima. Sva povučena dokumenta moraju da se unište. Svako izdanje može da pretrpi najviše 5 izmena nakon čega se izdaje novo.

|  |  |  |  |  |  |
| --- | --- | --- | --- | --- | --- |
| ***Izdanje*** | ***Strana*** | ***Poglavlje*** | ***Detalji*** | ***Datum*** | ***Overio*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**1. OPŠTI DEO**

Pravila za korišćenje sertifikata i znaka sertifikacije služe kao informacija-obaveštenje za učesnike u postupku sertifikacije, definišu opšte zahteve koji moraju biti zadovolјeni za korišćenje obeležja sertifikacije Sertifikacionog tela "Instituta za higijenu i tehnologiju mesa–INMES CERT" .

**2. PODRUČJE PRIMENE**

Pravila su prvenstveno namenjena klijentima (nosiocima sertifikacije) i njihovim podugovaračima.

1. **ODGOVORNOST**

Za izradu, primenu i održavanje Pravila korišćenja znakova sertifikacije odgovorni su klijenti koji ga stiču i koriste.

Za klijenta sertifikacije i imaoce sertifikata i licence, ova Pravila su obavezujući dokument.

1. **TERMINI I DEFINICIJE**

U ovom dokumentu upotreblјavaju se definicije, pojmovi i skraćenice iz dokumenta **Pravila sertifikacije sertifikacionog tela Instituta za higijenu i tehnologiju mesa INMES CERT (ST INMES PS\_00)**;

Sertifikacija je postupak u kojem se, izdavanjem sertifikata o usaglašenosti, potvrđuje da su određeni proces, proizvod ili usluga, sistem menadžmenta usagalašeni sa standardom, tehničkim i drugim propisom ili tehničkom specifikacijom.

**Sertifikat o usaglašenosti proizvoda** za poslove dobrovoljne sertifikacije može se koristiti samo u skladu sa Zakonom i ovim uputstvom.

Sertifikat o usaglašenosti proizvoda se odnosi na jedan proizvod.

**Izjava o usaglašenosti:** Klijent/nosilac sertifikacije na osnovu dobijenog sertifikata izdaje Izjavu o usaglašenosti koja se ne povlači dok je sertifikat validan. Izjavom o usaglašenosti klijent potvrđuje da su sprovedene sve radnje određene za ocenjivanje usaglašenosti, te da je dokazana usaglašenost sa tehničkom specifikacijom.

1. **REFERENTNI DOKUMENTI**

* **Uredba** o načinu sprovođenja ocenjivanja usaglašenosti, sadržaju isprave o usaglašenosti, kao i obliku, izgledu i sadržaju znaka usaglašenosti ("Sl. glasnik RS", br. 98/2009);
* Uredba o označavanju poljoprivrednih i prehrambenih proizvoda nacionalnom oznakom višeg kvaliteta "SRPSKI KVALITET"("Sl. glasnik RS", br. 90/2016);
* Zakon o organskoj proizvodnji („Službeni glasnik RS“ br. 30/10 i 17/19) /*Law on Organic Production (Official Gazette of the RS No. 30/10, 17/19).*
* Pravilnik o kontroli i sertifikaciji u organskoj proizvodnji i metodama organske proizvodnje („Službeni glasnik RS“ br. 95/20 i 24/21 ) / *The Regulation on Inspection and Certification in Organic Production and Organic Production Methods (Official Gazette of the RS No. 95/20, 24/21).*
* Pravila sertifikacije sertifikacionog tela Instituta za higijenu i tehnologiju mesa INMES CERT (ST INMES PS\_00);
* Sertifikaciona šema sertifikacionog tela Instituta za higijenu i tehnologiju mesa ST INMES CS\_01.

**6. UPRAVLJANЈE SERTIFIKATOM**

Sertifikat ima važnost do opoziva. Ponovna sertifikacija sprovodi se na način kao što se sprovodi prva sertifikacija.

Ponovna sertifikacija može biti nakon trajnog ukidanja sertifikata, ili velikog proširenja obima i područja sertifikacije.

Odluka o ponovnoj sertifikaciji donosi se na isti način kao kod donošenja prve odluke o sertifikaciji.

Dozvolјena je upotreba znaka usaglašenosti (simbola) na dokumentima u okviru područja sertifikacije. ST INMES CERT će preduzimati mere/akcije u cilјu osiguranja da nosilac sertifikacije :

* u potpunosti udovolјava zahtevima za traženi sertifikacioni status, kada se poziva na sertifikaciju putem Interneta, dokumenata, komercijalnih materijala,
* znak usaglašenosti (simbol) koristi samo za lokacije koje su navedene u sertifikaciji,
* ne daje izjave u vezi sertifikacije, koje bi se mogle shvatiti pogrešno, ili kao neosnovane,
* vodi brigu da Izjava o usaglašenosti ili drugi dokument ne budu izdati tako da navode na pogrešno tumačenje,
* u slučaju suspenzije ili povlačenja sertifikacije prekine sa upotrebom znaka usaglašenosti/simbola

Ako dođe do nekorektnog pozivanja na status, ili neprimerene upotrebe znaka usaglašenosti/simbola, ST INMES CERT će preduzeti adekvatne mere: zahtev za korektivnu akciju, suspenziju ili povlačenje sertifikacije, ili druge postupke definisane ovim dokumentom.

Imalac sertifikata u komunikacionim medijima (dokumenti, brošure, prospekti i slično ) sme da se poziva na dokumenta o sertifikaciji samo u skladu sa ovim uputstvom.

Imalac sertifikata ne sme da koristi sertifikate o usaglašenosti na način kojim može da dovede u pitanje reputaciju "Instituta za higijenu i tehnologiju mesa" ili da daje informacije u vezi sa sertifikacijom, za koje nije ovlašćen.

Imalac sertifikata i znaka usaglašenosti obavezan je da stalno vrši kontrolu proizvodnje sertifikovanih proizvoda i/ili implementacije dokumenta sistema menadžmenta na način kojim se obezbeđuje usaglašenost sa zahtevima standarda, po kojima je izvršeno ispitivanje/ocenjivanje I sertifikacija proizvoda i/ili sistema menadžmenta.

Ukoliko dođe do nekorektnog pozivanja na status sertifikacije ili dvosmislene upotrebe dokumenata sertifikacije, znakova ili izveštaja provere, Sertifikaciono telo Instituta za higijenu i tehnologiju mesa INMES-CERT može zahtevati određene korektivne mere, može izvršiti suspenziju, povlačenje sertifikata, objaviti prekršaj i, ako je potrebno, posegnuti za nekim pravnim merama.

Imalac sertifikata je dužan da o eventualnoj izmeni na sertifikovanom proizvodu pismeno obavesti Sertifikaciono telo Instituta za higijenu i tehnologiju mesa INMES-CERT koje je dužno da pisanim putem obavesti imaoca sertifikata da li izdati sertifikat ostaje na snazi ili su potrebna dodatna ispitivanja, radi proširenja sertifikata ili izdavanja novog sertifikata.

Imalac sertifikata ne može koristiti dobijeni sertifikat i znak usaglašenosti nakon isteka roka važenja sertifikata.

INMES CERT će svojim **rešenjem** suspendovati/oduzeti izdati sertifikat, ukoliko ustanovi, da imalac sertifikata ne ispunjava uslove pod kojim je izdat sertifikat.

Imalac sertifikata o usaglašenosti mora za vreme suspenzije, ili po oduzimanju sertifikata, da prestane da koristi sve reklamne materijale koji se pozivaju na sertifikaciju i da povuče sva dokumenta o sertifikaciji koja je učinio javno dostupnim, a koje Sertifikaciono telo Instituta za higijenu i tehnologiju mesa INMES-CERT od njega zahteva.

Prigovor imaoca sertifikata na rešenje o suspenziji/oduzimanju sertifikata ne odlaže izvršenje donetog rešenja.

Svako korišćenje sertifikata i znaka usaglašenosti, suprotno ovom uputstvu, predstavlja uslov i osnovu za oduzimanje sertifikata.

Imalac sertifikata i znaka usaglašenosti dužan je:

* da vodi zapise o svim prigovorima korisnika usluga na sertifikovan proizvod, koji se odnose na usaglašenost sa zahtevima odgovarajućeg standarda
* da preduzme potrebne mere u vezi nedostataka koji utiču na usaglašenost sa zahtevima za sertifikaciju
* da dokumentuje sve preduzete aktivnosti i korektivne mere
* da stavi na raspolaganje organizaciji za sertifikaciju kompletnu dokumentaciju u vezi prigovora korisnika proizvoda

**IZGLED SERTIFIKATA (SPECIMEN)**



**Korišćenje znaka usaglašenosti – obeležavanje organskog proizvoda prema Odredbama Zakona o organskoj proizvodnji i Pravilnika o kontroli i sertifikaciji u organskoj proizvodnji i metodama organske proizvodnje**

Pored opisanog obeležja (loga) definisanog od strane sertifikacionog tela po dobijanju sertifikacije, domaći neprerađeni sertifikovani organski proizvod obeležava se oznakom "ORGANSKI PROIZVOD", nacionalnim znakom i kodom/logom ovlašćene kontrolne organizacije koja je izvršila sertifikaciju tog proizvoda. Ako neprerađeni organski proizvod sadrži više sastojaka, taj proizvod se obeležava kao organski samo ako su svi sastojci organskog porekla.



Proizvodi biljnog porekla iz perioda konverzije koji sadrže isključivo jedan sastojak poljoprivrednog porekla mogu se obeležiti oznakom "PROIZVOD IZ PERIODA KONVERZIJE" i kodom/logom ovlašćene kontrolne organizacije, po isteku roka od godinu dana od dana zaključenja ugovora.

Domaći prerađeni sertifikovani organski proizvod može se obeležiti oznakom "ORGANSKI PROIZVOD", nacionalnim znakom i kodom/logom ovlašćene kontrolne organizacije koja je u poslednjoj fazi proizvodnje izvršila sertifikaciju tog proizvoda, ako sadrži najmanje 95% sastojaka poljoprivrednog porekla koji su proizvedeni u skladu sa odredbama Zakona o organskoj proizvodnji i propisa donetih na osnovu njega.

Na ovaj način mogu se obeležiti i reklamni materijal, prateća dokumentacija i etikete.

Gore opisanim načinom ne mogu se obeležiti proizvodi na kojima je naznačeno da sadrže genetički modifikovane organizme, sastoje se ili su proizvedeni od genetički modifikovanih organizama.

Sertifikovani proizvodi iz grupe domaći neprerađeni i domaći prerađeni proizvodi, kao i njihov reklamni materijal, prateća dokumentacija i etikete mogu se obeležiti terminima, odnosno skraćenicama koje označavaju poreklo organskog proizvoda (ekološki, biološki, organik, odnosno eko, bio, org. i sl.), kao i privatnom oznakom proizvođača, odnosno udruženja proizvođača.

**Izgled i opis nacionalne oznake**

Oznaka za sertifikovani organski proizvod je u obliku kruga, sa ivicom plave boje (CMYK SKALA 100% CYAN 80% MAGENTA 25% BLACK PANTONE 280 C), sa nacionalnim znakom u središnjem delu kruga i tekstom: „ORGANSKI PROIZVOD” koji se nalazi polukružno iznad nacionalnog znaka, na beloj pozadini.

Oznaka: „ORGANSKI PROIZVOD” ispisuje se ćiriličkim pismom, fontom BOOK Cirilica, plave boje (CMYK SKALA 100% CYAN 80% MAGENTA 25% BLACK PANTONE 280 C). Minimalna veličina prečnika kruga oznake je 20 mm, a u slučaju malih pakovanja veličina prečnika kruga se može smanjiti najviše do 9 mm.

Izuzetno, u slučaju da postoje razlozi koji onemogućavaju da se organski proizvod obeleži na opisan način,

organski proizvod se može obeležiti oznakom za sertifikovani organski proizvod koja je crno-bele boje na crnoj, odnosno beloj podlozi.

****

Oznaka za proizvod iz perioda konverzije je pravougaonog oblika, uokvirena crnom

linijom, debljine 1 mm, sa tekstom: „PROIZVOD IZ PERIODA KONVERZIJE”.

Oznaka se ispisuje ćiriličkim pismom, fontom Arial, crne boje, na beloj pozadini.

Minimalna veličina oznake iz stava 1. ovog člana je 20 x 10 mm.

****

Gore navedene oznake se nanose se otiskivanjem, odnosno utiskivanjem znaka na nalepnicu, odnosno na privezak ili na prednju stranu pojedinačnog ili zbirnog pakovanja organskog proizvoda, reklamnog materijala, prateće dokumentacije, odnosno etikete i treba da budu čitljive, uočljive i neizbrisive.

U slučaju da prerađeni proizvodi sadrže manje od 95% sastojaka poljoprivrednog porekla koji su proizvedeni metodama organske proizvodnje i u skladu sa propisanim tehnološkim postupcima prerade, u spisku sastojaka tog proizvoda navode se sastojci koji su organskog porekla, kao i ukupan procenat organskih sastojaka u odnosu na ukupnu količinu sastojaka poljoprivrednog porekla, i to navođenjem slova, odnosno procenata koji treba da budu u istoj boji, veličini i fontu kao što su navedeni i ostali sastojci.

Spisak gore navedenih sastojaka može sadržati oznaku: „ORGANSKI PROIZVOD” i

termine, odnosno skraćenice koje označavaju poreklo organskog proizvoda (ekološki, biološki, organik, odnosno eko, bio, org. i sl.).

Ako je glavni sastojak prerađenog proizvoda poreklom iz lova ili ribolova i ako sadrži druge poljoprivredne sastojke koji su organskog porekla, u spisku sastojaka tog proizvoda navode se sastojci koji su organskog porekla, a u istom vidnom polju gde se nalazi naziv proizvoda može se staviti oznaka, odnosno termini koji označavaju poreklo organskog proizvoda (ekološki, biološki, organik, odnosno eko, bio, org. i sl.).

Kada se radi o prerađenoj **hrani za životinje** koja sadrži najmanje 95% suve materije hraniva koja su dobijena metodama organske proizvodnje, za obeležavanje te hrane za životinje koristi se oznaka koja treba da bude:

1) odvojena od oznake koja je regulisana propisom kojim se uređuje deklarisanje i označavanje hrane za životinje;

2) iste boje, formata ili fonta koji ne privlači više pažnje nego opis ili naziv hrane za životinje na ambalaži;

3) u istom vidnom polju gde se nalazi i oznaka težine suve materije koja se odnosi na:

- procenat pojedinačnih sastojaka u hrani za životinje dobijenih metodom organske

proizvodnje,

- procenat pojedinačnih sastojaka u hrani za životinje iz perioda konverzije,

- procenat pojedinačnih sastojaka u hrani za životinje koji nisu navedeni u gore opisanim podtačkama.

- ukupan procenat sastojaka poljoprivrednog porekla;

4) propraćena spiskom naziva pojedinačnih sastojaka u hrani za životinje dobijenih

metodom organske proizvodnje;

5) propraćena spiskom naziva pojedinačnih sastojaka u hrani za životinje iz perioda

konverzije.

Hrana za životinje proizvedena u skladu sa Pravilnikom o kontroli i sertifikaciji u organskoj proizvodnji i metodama organske proizvodnje, a koja sadrži promenljive količine sirovina dobijenih metodama organske proizvodnje, odnosno sirovina iz perioda konverzije i/ili proizvode koji se koriste u ishrani životinja i organskoj proizvodnji hrane za životinje mogu se

obeležiti sledećim navodom: „Može se upotrebiti za organsku proizvodnju u skladu sa zakonom kojim se uređuje organska proizvodnja i propisima donetim na osnovu njega.

Pored oznake, na gore navedenoj vrsti proizvoda (hrana za životinje), treba da bude navedena i napomena o obavezi korišćenja hrane za životinje u skladu sa zakonom kojim se uređuje organska proizvodnja i propisima donetim na osnovu njega.

**Izgled i opis oznake sertifikacionog tela**

|  |  |
| --- | --- |
|  |  |
| Znak za označavanje proizvoda sertfikacione šeme OQP na srpskom jeziku - **ćirilica**  **OQP Z1\_ SRB CIR** | Znak za označavanje proizvoda sertfikacione šeme OQP na srpskom jeziku-**latinica**  **OQP Z1\_ SRB LAT** |
|  | |
| Znak za označavanje proizvoda sertfikacione šeme OQP na engleskom jeziku  **OQP Z1\_ENG** | |

Font na znaku usaglašenost je Calibri 6 pt, red, i Britannic bold 14 pt – red (QMP) oznaka šeme. Znak – Logo Instituta je izrađen u programu Correl Draw, obrađen u Visio Professional 2007 sa dodatim tekstom i simbolom proverenog kvaliteta u elipsoidnom obliku sa simbolikom dve strelice u smeru kazaljke na satu koje simbolizuju kontinuirano praćenje sertifikovanog kvaliteta proizvoda. Boja elemenata logoa Instituta su crvena i zelena. Zelna boja simbolizuje prirodan uzgoj, a elementi crvene zvaničnu boju Instituta za higijenu i tehnologiju mesa kroz tradicionalni vizuelni izraz Instituta tokom perioda postojanja od preko 65 godina. Oznaka sertifikacionog tela INMES CERT je tradicionalni logo Instituta predstavljen u bojama nacionalne zastave sa fontom Britannic bold – red, 12pt komponovanog u programu Visio Professional 2007 od gore pomenutog Corel Draw objekta.

**Napomena**: Znak usaglašenosti ne treba da bude manji od 20 x 10 mm. Znak se može proporcionalno uvećavati ili smanjivati.

Sertifikat i znak usaglašenosti mogu se koristiti samo za sertifikovani proizvod, koji je naznačen na sertifikatu.

Svi proizvodi koji su sertifikovani moraju da nose isti znak proizvođača i isti tip kao i tip koji je sertifikovan.

Sertifikacioni znak i znak proizvođača, po mogućstvu, treba da budu na istoj natpisnoj pločici, da su trajni i jasno vidljivi. Iste ne treba postavljati na delovima ambalaže ili etikete koji nisu vidljivi prilikom regularnog izlaganja proizvoda u maloprodaji.

Znak usaglašenosti sertifikovanog proizvoda ne oslobađa imaoca sertifikata obaveza usaglašavanja proizvoda prema zakonima zemlje u kojoj se proizvod stavlja u promet.

Imalac sertifikata je dužan da obezbedi da svi proizvodi koje obeležava znakom usaglašenosti koji je propisan ovim uputstvom, pre stavljanja u promet, budu identični sa uzorkom ispitivanim u cilju izdavanja sertifikata.

Ukoliko je sertifikat oduzet, imalac je dužan da proizvode, koji su označeni znakom usaglašenosti, povuče iz prometa, a novoproizvedeni proizvodi ne mogu biti obeleženi znakom

usaglašenosti ukoliko nisu ponovno sertifikovani.

Za drugačiju upotrebu znaka imalac sertifikata mora dobiti pismenu saglasnost INMES-CERT-a.

Za sve dodatne informacije možete se obratiti na telefon 011/ 2650-655 ili na e-mail institut@inmes.rs .

**Postavljanje znaka usaglašenosti**

Znak usaglašenosti stavlja se na mesta, prema sledećem redosledu:

1) na proizvod;

2) pločicu uz proizvod;

3) na njegovu ambalažu ili na nalepnicu ili priveznicu koja se stavlja na ambalažu proizoda;

4) ili na dokumentu koji prati proizvod.

1) Pravilo je da se znak usaglašenosti stavlja na proizvod, na mestu koje je lako dostupno za pregled. Ovaj znak mora da se sačuva u slučaju dalje obrade, odnosno dorade proizvoda (ili delova proizvoda). Ako se znak usaglašenosti pri obradi, odnosno doradi proizvoda (ili delova proizvoda) mora odstraniti, ovaj znak mora da se prenese na drugo mesto na proizvodu.

2) Izuzetno, ako nije moguće staviti znak usaglašenosti na proizvod zbog njegove prirode, dimenzije, odnosno, nekih drugih karakteristika koji to onemogućavaju, ovaj znak se može staviti na pločicu ili priveznicu uz proizvod.

Stavljanje znaka usaglašenosti na proizvod ili pločicu uz proizvod moguće je na tri načina:

* Utiskivanjem na proizvod, ako je znak moguće utisnuti i trajno sačuvati, a da se pri tome ne prouzrokuju oštećenja proizvoda;
* Utiskivanjem na pločicu ili etiketu (ako utiskivanje nije moguće na proizvodu, s obzirom na moguća oštećenja, dimenzije proizvoda i sl.) koja je stavljena na proizvod i koja je predviđena za tu namenu;
* Ako na proizvod nije moguće staviti znak usaglašenosti utiskivanjem ili otiskivanjem ili ako to nije moguće učiniti na pločici na proizvodu, znak usaglašenosti se stavlja otiskivanjem na njegovu ambalažu, a ako to nije moguće, na na nalepnicu ili priveznicu koja se stavlja na ambalažu proizvoda i to se navodi u dokumentaciji koja prati proizvod**.**

3) Ako se znak usaglašenosti nije mogao staviti ni na jedno od navedenih mesta, ovaj znak se stavlja otiskivanjem na nekom dokumentu koji prati proizvod (uputstvo za upotrebu, garantni list ili druga dokumentacija).